23. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 677/110 της 19/27 Ιαν. 1977 (ΦΕΚ Β' 45) Περί καθορισμού της διαδικασίας, δικαιολογητικών κλπ. δια την έκπτωσιν εκ των κερδών επιχειρήσεων των δαπανών δια νέας παραγωγικάς επενδύσεις κατά τον Νόμ. 289/1976. Έχοντες υπ’ όψει: Τας διατάξεις της παρ. 10 του άρθρ. 4 του Νόμ. 289/1976 "περί παροχής κινήτρων δια την ανάπτυξιν παραμεθορίων περιοχών και ρυθμίσεως συναφών θεμάτων", αποφασίζομεν: 1.Ορίζομεν, όπως η υπό των διατάξεων του άρθρ. 4 του Νόμ.289/1976 προβλεπομένη απαλλαγή εκ της φορολογίας εισοδήματος των βιομηχανικών, βιοτεχνικών, μεταλλευτικών, λατομικών, τουριστικών, γεωργικών, κτηνοτροφικών και σηροτροφικών επιχειρήσεων, των υφισταμένων ή ιδρυομένων εις την περιοχήν Ε ή μεταφερομένων εις αυτήν, πλην των ξενοδοχειακών της νήσου Ρόδου, δια τας υπ' αυτών πραγματοποιουμένας νέας παραγωγικάς επενδύσεις αναγνωρίζεται υπό του Οικονομικού Εφόρου, μετ' έλεγχον ως ειλικρινών των τηρουμένων υπό των επιχειρήσεων βιβλίων του Κώδικος Φορολογικών Στοιχείων και εφ' όσον υφίστανται αι υπό των διατάξεων της παρ. 3 του άρθρ. 4 του Νόμ. 289/1976 τιθέμεναι προϋποθέσεις και προσάγονται τα σχετικά αποδεικτικά στοιχεία. 2.Ως αποδεικτικά στοιχεία των νέων παραγωγικών επενδύσεων ορίζονται τα εξής: Α.Προκειμένου περί καινουργών παγίων περιουσιακών στοιχείων (πλην ακινήτων) αγοραζομένων είτε δι' εκσυγχρονισμόν παλαιών τοιούτων είτε προς επέκτασιν ή ανάπτυξιν των επιχειρήσεων: α)Αντίγραφον του σχετικού τιμολογίου αγοράς αυτών προκειμένου περί αγοράς εν τω εσωτερικώ ή κεκυρωμένον αντίγραφον του τιμολογίου αγοράς αυτών, μετά βεβαιώσεως της Τραπέζης της Ελλάδος περί του χορηγηθέντος δια την εισαγωγήν του συναλλάγματος, προκειμένου περί εισαγωγής εκ του εξωτερικού. β)Βεβαίωσις του ημεδαπού ή αλλοδαπού οίκου του προμηθεύσαντος τα πάγια περιουσιακά στοιχεία περί του καινουργούς αυτών. Εξαιρετικώς προκειμένου περί καινουργών μηχανημάτων αγοραζομένων είτε δι' εκσυγχρονισμόν παλαιών τοιούτων είτε προς επέκτασιν λειτουργούντων βιομηχανοστασίων ορίζεται ως πρόσθετον αποδεικτικόν στοιχείον και αι οικείαι άδειαι "Σκοπιμότητος" και "Λειτουργίας" αι εκδοθείσαι κατά τας κειμένας διατάξεις παρά των αρμοδίων Υπηρεσιών Βιομηχανίας. Β.Επί κτισμάτων πάσης φύσεως, αντίγραφον της οικείας οικοδομικής αδείας, κεκυρωμένον νομίμως, ως και βεβαίωσις του αρμοδίου Πολεοδομικού Γραφείου ή Νομομηχανικού, ότι εξετελέσθη το δι' ον η χορηγηθείσα οικοδομική άδεια έργον, εμφαίνουσα και τον χρόνον αποπερατώσεως τούτου. 3.Βιομηχανικαί, βιοτεχνικαί, μεταλλευτικαί, λατομικαί, τουριστικαί, γεωργικαί, κτηνοτροφικαί και σηροτροφικαί επιχειρήσεις, πλην των ξενοδοχειακών της νήσου Ρόδου, προβαίνουσαι εις νέας εν τη Χώρα παραγωγικάς επενδύσεις, δι' ας δικαιούνται των απαλλαγών των προβλεπομένων υπό του άρθρ. 4 του Νόμ. 289/1976, υποχρεούνται όπως: α)Αναγράφουν  ιδιαιτέρως  εν   τοις  βιβλίοις (Αντί για τη σελ. 86,29(β) Σελ. 86,29(γ) Τεύχος 696-Σελ.131 - 583 Κίνητρα Ιδιωτικών Επενδύσεων στην Περιφέρεια 13.Γ.β.21-23 αυτοίς και εις τους οικείους λογαριασμούς ενεργητικού, τα αποτελούντα τας παραγωγικάς επενδύσεις περιουσιακά στοιχεία κατ' είδος και αξίαν. β)Τηρούν ιδιαιτέρους λογαριασμούς αποθεματικών υπό τους τίτλους "Αφορολόγητον αποθεματικόν επενδύσεων Νόμ. 289/1976" και "Αφορολόγητον αποθεματικόν κεφαλαίου κινήσεως Νόμ. 289/1976" εις πίστωσιν των οποίων μεταφέρεται, χρεώσει του λογαριασμού αποτελεσμάτων χρήσεως, ποσόν ίσον προς το διατεθέν δια παραγωγικάς επενδύσεις και την δημιουργίαν κεφαλαίου κινήσεως. 4.Αι επιχειρήσεις αι τηρούσαι βιβλία πρώτης κατηγορίας του Κώδικος Φορολογικών Στοιχείων, υποχρεούνται όπως εις θεωρημένον υπό του Οικονομικού Εφόρου βιβλίον τηρούν τους κάτωθι λογαριασμούς: α)΄Ιδιον λογαριασμόν υπό τον τίτλον "Επενδύσεις Νόμ. 289/1976", εις την χρέωσιν του οποίου θα καταχωρώνται κατά χρονολογικήν σειράν αι δαπάναι αποκτήσεως των περιουσιακών στοιχείων, των υπαγομένων εις τας διατάξεις του Νόμ. 289/1976, εις δε την πίστωσιν η αξία πωλήσεως ή επιστροφής τούτων. β)Ιδίους λογαριασμούς αποθεματικών υπό τον τίτλον "Αφορολόγητον αποθεματικών επενδύσεων Νόμ. 289/1976" και "Αφορολόγητον αποθεματικόν κεφαλαίου κινήσεως", εις πίστωσιν των οποίων μεταφέρεται ποσόν ίσον προς το διατεθέν δια παραγωγικάς επενδύσεις και την δημιουργίαν κεφαλαίου κινήσεως. γ)΄Ιδιον λογιαριασμόν δι' έκαστον πάγιον περιουσιακόν στοιχείον, ο οποίος θα χρεούται με τας δαπάνας κτήσεως του περιουσιακού στοιχείου και θα πιστούται με την σχηματιζομένην εκάστοτε αφορολόγητον κράτησιν και με την αξίαν της τυχόν πωλήσεώς του. 5.Εις ίδιον φάκελον δέον να φυλλάσωνται υπό των επιχειρήσεων τα δικαιολογητικά τα αναφερόμενα εις τας επενδύσεις τας υπαγομένας εις τας διατάξεις του Νόμ. 289/1976. Η παρούσα δημοσιευθήτω δια της Εφημερίδος της Κυβερνήσεως. Σελ. 86,30(γ) Τεύχος 696 – Σελ. 132 - 584 13.Γ.β.23 Κίνητρα Ιδιωτικών Επενδύσεων στην Περιφέρεια